Oficiālais Vēstnesis L 300 , 23/11/1994 Lpp. 0014 - 0015

Speciālizdevums somu valodā: Nodaļa 15 Sējums 13 Lpp. 0250

Speciālizdevums zviedru valodā: Nodaļa 15 Sējums 13 Lpp. 0250



Komisijas Direktīva 94/54/EK (1994. gada 18. novembris) par tādu norāžu obligātu iekļaušanu dažu pārtikas produktu marķējumā, kas nav paredzētas Padomes Direktīvā 79/112/EEK EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 79/112/EEK (1978. gada 18. decembris) par dalībvalstu tiesību aktu tuvināšanu attiecībā uz galapatērētājam pārdodamu pārtikas produktu marķēšanu, noformējumu un reklāmu [1], kurā jaunākie grozījumi izdarīti ar Komisijas Direktīvu 93/102/EK [2], un jo īpaši tās 4. panta 2. punktu, tā kā, ņemot vērā ierosinātās darbības apjomu un ietekmi, ar šo direktīvu ieviestie Kopienas pasākumi ir būtiski, lai sasniegtu izvirzītos mērķus; tā kā dalībvalstis nevar sasniegt minētos mērķus, darbojoties katra atsevišķi; tā kā turklāt Direktīvā 79/112/EEK jau paredzēta minēto mērķu sasniegšana Kopienas līmenī; tā kā, lai nodrošinātu, ka patērētāji saņem pietiekamu informāciju, jāparedz, ka konkrētiem pārtikas produktiem papildus Direktīvas 79/112/EEK 3. pantā paredzētajām norādēm obligāti vajadzīgas vēl citas norādes; tā kā dažu pārtikas produktu iepakošanā izmantotās aizsarggāzes nebūtu uzskatāmas par sastāvdaļām saskaņā ar Direktīvas 79/112/EEK 6. panta 1. punktu un tādēļ nebūtu iekļaujamas sastāvdaļu sarakstā marķējumā; tā kā patērētāji tomēr būtu jāinformē par šādu gāzu izmantošanu, ievērojot to, ka šāda informācija ļauj viņiem saprast, kāpēc nopirktajam pārtikas produktam ir ilgāks glabāšanas laiks nekā citādi iepakotiem līdzīgiem produktiem; tā kā jāpieņem Kopienas noteikumi, lai nepieļautu tādus jaunus šķēršļus tirdzniecībai, kurus rada dalībvalstu veikti vienpusēji pasākumi; tā kā saskaņā ar Padomes Direktīvas 79/112/EEK 17. pantā noteikto procedūru šo direktīvu iesniedza Pastāvīgajai pārtikas produktu komitejai, kura nespēja sniegt atzinumu; tā kā saskaņā ar minēto procedūru Komisija iesniedza Padomei priekšlikumu par veicamajiem pasākumiem; tā kā sakarā ar to, ka Padome tai atvēlētajos trīs mēnešos nav pieņēmusi nekādus pasākumus, Komisijai būtu jāpieņem ierosinātie pasākumi, IR PIEŅĒMUSI ŠO DIREKTĪVU. 1. pants Neierobežojot Direktīvas 79/112/EEK 3. pantu, šīs direktīvas pielikumā uzskaitīto pārtikas produktu marķējumā jāiekļauj papildu norādes, kā noteikts minētajā pielikumā. 2. pants Dalībvalstis vajadzības gadījumā līdz 1995. gada 30. jūnijam groza savus normatīvos un administratīvos aktus tā, lai: - ne vēlāk kā līdz 1995. gada 1. jūlijam atļautu tirdzniecību ar produktiem, kas atbilst šīs direktīvas prasībām, - no 1997. gada 1. janvāra aizliegtu tirdzniecību ar produktiem, kas neatbilst šīs direktīvas prasībām; tomēr tirdzniecību ar produktiem, kas laisti tirgū vai marķēti pirms minētās dienas un neatbilst šīs direktīvas prasībām, var turpināt, līdz beidzas to krājumi. Par to dalībvalstis tūlīt informē Komisiju. Kad dalībvalstis pieņem minētos noteikumus, tajos iekļauj atsauci uz minēto direktīvu vai arī šādu atsauci pievieno to oficiālajai publikācijai. Dalībvalstis pieņem procedūru, saskaņā ar kuru izdarīt šādas atsauces. 3. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. Briselē, 1994. gada 18. novembrī Komisijas vārdā — Komisijas loceklis Martin Bangemann [1] OV L 33, 8.2.1979., 1. lpp. [2] OV L 291, 25.11.1993., 14. lpp. -------------------------------------------------- PIELIKUMS To pārtikas produktu saraksts, kuru marķējumā jāiekļauj viena vai vairākas papildu norādes Pārtikas produkta veids vai kategorija | Norādes | Pārtikas produkti, kuru derīguma laiks ir pagarināts, izmantojot aizsarggāzes, kas atļautas saskaņā ar Padomes Direktīvu 89/107/EEK | "Iepakots aizsargatmosfērā" | --------------------------------------------------